تينجاون اوتوسن مليسيا منداڤتي، كأدا؞ن مپببكن تيمبولڽ سديكيت ككيچوهن سبهاڬين درڤد راتوسن ڤمينت يڠ ڬاڬل منداڤت تيكيت ملواهكن راسا تيدق ڤواس هاتي سمبيل منجريت-جريت.
ڤڠروسي جاوتنكواس تيكتيكل تيكيت دان ڤينتو ماسوق ڤرساتوان بولا سيڤق قدح (KFA) شهارول نيزا عمر بركات، تيكيت٢ ايت دجوال دتمڤت كأونتر يڠ ممڤوپا؞ي لاڤن ڤينتو دستاديوم ترسبوت.
"درڤد كسلوروهن 30,000 تيكيت يڠ دڤواونتوقن كڤد KFA، 18,000 تيكيت دخصكن اونتوق ڤارا ڤپوكوڠ يڠ ممبوات تمڤهن اول اونتوق منا؞يقي 400 بس رومبوڠن كشاه عالم.
"همڤير 3,000 تيكيت لاڬي دڤراونتوقن كڤد اهلي ڬابوڠن دان ايكسكو KFA، ڤيهق ڤڠوروسن دان ڤما؞ين سرتا ڤناج. باقيڽ يا؞يت همڤير 10,000 تيكيت ايتوله يڠ دجوال دكأونتر هاري اين،" كاتاڽ كتيک دتمو؞ي ڤمبريتا دسيني هاري اين.
سهيڠڬ بريتا اين دتوليس، كأدا؞ن ماسيه كيچوه دڠن راتوسن ڤپوكوڠ يڠ تيدق برڤواس هاتي برهيمڤون ددڤن استاک اوتام دان ممبوات بيسيڠ، مندسق اونتوق كڤجابت KFA يڠ ترلتق دتيڠكت دوا ستاديوم.